ژاپن اولمپیک باخانی یوشیتاکا ساکورادا، مجلس‌ده‌کی توپلانتییا ۳ دقیقه گئجیکدیگی اوچون عذر ایسته‌دی.
ساکورادانین دونن مجلس‌ده بودجه کمیته‌سینین توپلانتیسینا ۳ دقیقه گئجیکمه‌سی ایله مخالیف مخالف میلت وکیللری، اولمپیک باخانینین ایشینه سایغی گؤسترمه‌دیگی سببی ایله توپلانتینی ۵ ساعات بایکوت ائتدی.
باخان یوشیتاکا ساکورادا ایسه گئجیکمه‌دن اؤترو عذر ایسته‌دی.
گئچمیش‌ده ائتدیگی گافلار سببی ایله تنقید ائدیله‌ن اولمپیک باخانی ساکورادا، گئچه‌ن هفته ژاپن اوزگوچو ریکاکو ایکی‌یه لوسمی تشخیصی قویولماسی ایله باغلی آچیقلاماسی ایله ده تپکی توپلامیشدی.
ایکی اوچون " (۲۰۲۰ توکیو اولمپیک اویونلارین‌دا) پتانسیل قیزیل مدال صاحبی، بؤیوک اومودلاریمیزین اولدوغو بیر ایدمانچی. گئرچک‌دن خیال قیریق‌لیغینا اوغرادیم" ایفاده‌سینی ایشله‌دن ساکورادا، تنقیدلر اوزرینه عذر ایسته‌مک مجبوریتین‌ده قالمیشدی.
ژاپن باخان، ساواش‌لارین اولدوغو دؤورده ژاپن عسگرلرینین سالدیری و جنسی استیثمارینا معروض قالان قادینلار اوچون ده آغیر اتهاملار دیله گتیرمیشدی.
عینی زامان‌دا سایبری گوونلیک باخانی اولان ساکورادا، گئچه‌ن ایل هئچ بیلگی‌سایار قوولانمادیغینی دا سؤیله‌دی.
ژاپندا مخالیف ملت وکیللری بیر نئچه دفعه ساکورادانی استعفایا چاغیرمیشدی.
